**ИНФОРМАЦИЯ ЗА НАКАЗАТЕЛНИ ДЕЛА НАСРОЧЕНИ ЗА РАЗГЛЕЖДАНЕ**

**ПРЕЗ МЕСЕЦ СЕПТЕМВРИ**

**05 септември 2023г.**

**Наказателно дело от общ характер № 203/2023 година – 09:30 часа**

Делото е образувано по обвинителен акт на Окръжна прокуратура – Видин против **Т.Д.К** за извършване на **престъпление по чл. 242 ал.2 във вр. с чл.18,ал.1 от НК.**

Повдигнатото на **Т.Д.К** обвинение е, че:

На 17.06.2022г. на ГКПП Д., гр.В.- К., при излизане от Р Б. към Р Р., около 00.30 часа, с лек автомобил, негова собственост, е направил опит, без надлежно разрешително по чл.16, ал.1 и чл.30 от ЗКНВП, да пренесе през границата на страната, високорисково наркотично вещество- хероин/ диацетилморфин/, вещество включено в Списък I „Растения и вещества с висока степен па риск за общественото здраве, поради вредния ефект от злоупотребата с тях, забранени за приложение в хуманната и ветеринарната медицина“, съгласно Приложение № 1 към чл.З, т. I от Наредбата за реда за класифициране на растенията и веществата като наркотични, със съдържание на активния наркотично действащ компонент диацетилморфин, с концентрация в различните пакети, укрити във фабрични конструктивни кухини, като предметът па контрабандата е в големи размери-**престъпление ио чл. 242 ал.2 във вр. с чл.18,ал.1 от НК.**

**07 септември 2023г.**

**Наказателно дело от общ характер № 123/2023 година – 11:30 часа**

Делото е образувано по обвинителен акт на Окръжна прокуратура – Видин против **И.П.П и М.С.П.**

Повдигнатото на подсъдимия **И.П.П** обвинение е, че:

На 09.01.2022 г. около 19.30 часа на ГКПП Д.В.-К. при излизане от Република Б. с лек автомобил, като извършител в съучастие с М. С. К. и умишлено подпомогнат от същия, направил опит, без надлежно разрешително по чл.16, ал.1 и чл.30 от ЗКНВП да пренесе през границата на страната високорисково наркотично вещество - хероин, укрити в специално пригоден тайник, като деянието останало недовършено поради независещи от лицето причини - **престъпление по чл.242, ал.2, предложение първо, във вр. с чл.18, ал.1, във вр. с чл.20, ал.2 от НК.**

Повдигнатото на подсъдимия **М.С.П.** обвинение е, че:

От 05.01.2022 г. до 09.01.2022 г. в гр.П. и впоследствие в гр.В., като помагач в съучастие с И. П. П. умишлено подпомогнал същия, като набавил средството за извършване на престъпление, а именно лек автомобил, издал пълномощно за същото превозно средство на П., преминал годишен технически преглед на същото превозно средство и обещал да даде помощ преди, след и по време на пътуването от гр. П. до ГКПП Д.- В. на И.П. като последният направил опит на 09.01.2022 г. около 19.30 часа на ГКПП Д. В.-К. при излизане от Република Б. с лек автомобил без надлежно разрешително по чл.16, ал.1 и чл.30 от ЗКНВП да пренесе през границата на страната високорисково наркотично вещество - хероин, като деянието останало недовършено поради независещи от лицето причини - **престъпление по чл.242, ал.2, предложение първо, във вр. с чл.18, ал.1 във вр. с чл.20, ал.4 от** **НК.**

**12 септември 2023г.**

**Наказателно дело от общ характер № 253/2023 година – 9:30 часа**

Делото е образувано по обвинителен акт на Окръжна прокуратура – Видин против **М.Ц.П.** за извършване на **престъпление по чл. 343, ал.З, предл.З-то, буква „б“във връзка с ал.1, буква“в“ във връзка с чл.342, ал.1 от НК във вр. с чл.21, ал.2 във вр. с ал.1 от ЗДвП.**

Повдигнатото на подсъдимия **М.Ц.П.** обвинение е, че:

На 14.07.2021 г., в района на кръстовище на международен път Е-79/1-1/ с общински път/ IV-14002/ с направление гр.В.- с. Р. при управление на моторно превозно средство - лек автомобил марка - лична собственост, нарушил правилата за движение по пътищата, както следва:

Чл.21, ал.2 във вр. с ал.1- „Когато стойността на скоростта, която не трябва да се превишава **е** различна **от посочената в ал.1, това се сигнализира** с пътен знак“, а именно движейки се със скорост от 87 км/ч. при ограничение на пътния участък, указано с пътен знак В 26- „Забранено е движението със скорост по-висока от 50 км/ч.“ по непредпазливост е причинил смъртта на повече от едно лице-И. Й. Й. и М. Н. Й. - **престъпление по чл. 343, ал.З, предл.З-то, буква „б“във връзка с ал.1, буква“в“ във връзка с чл.342, ал.1 от НК във вр. с чл.21, ал.2 във вр. с ал.1 от ЗДвП.**

**15 септември 2023г.**

**Наказателно дело от общ характер № 246/2023 година – 14:30 часа**

Делото е образувано по обвинителен акт на Софийска градска прокуратура против **М.Л.М. и Л.Л.М** .

Повдигнатото на **М.Л.М.** обвинение за извършване на **престъпление по чл. 203, ал. 1, във вр. с чл. 202, ал.1, т.1 и т.2, във вр. с чл. 201, вр. чл. 20, ал.2 и ал.4, вр. ал. 1, вр. чл. 26, ал.1 от НК е** за това, че:

От 04.09.2008 г. до 22.12.2010 г. в гр. В., при условията на продължавано престъпление, със 19 /деветнадесет/ деяния, които осъществяват поотделно един състав на едно и също престъпление, извършени през непродължителни периоди от време, при една и съща обстановка и при еднородност на вината, при което последващите се явяват от обективна и субективна страна продължение на предшестващите, като извършител, в съучастие с помагача Л. Л. М. и след като се сговорила предварително с другия извършител Р. А. В. - длъжностно лице по смисъла на чл. 93, т. 1,6. „б“ , присвоила чужди пари, като присвояването е в особено големи размери и представлява особено тежък случай.

Повдигнатото на **Л.Л.М.** обвинение **за извършване на престъпление по чл.202, ал.1, т.1 и 2, във вр. с чл. 201, вр. чл. 20, ал.4, вр. ал. 1 от НК е за това, че:**

На 21.09.2010г. в гр. В., като помагач умишлено улеснил сговорилите се предварително М. Л. М. - извършител и Р. А. В. - извършител */длъжностно лице по смисъла на чл. 93, т. 1,6. „б“ от НК/ -* да присвоят чужди пари -престъпление по чл. 202, ал.1, т.1 и 2, във вр. с чл. 201, вр. чл. 20, ал. 4, вр. ал. 1 от НК.

**19 септември 2023г.**

**Наказателно дело от общ характер № 250/2023 година – 14:00 часа**

Делото е образувано по обвинителен акт на Окръжна прокуратура – Видин против **К.С.С. и Н.С.Г.** обвинени в извършване на **престъпление по чл.116, ал.1, т.6, предл.2 и 3, във вр. с чл.115, във вр. с чл.20, ал.2, във вр. с чл.63, ал.2, т.1 от НК.**

Повдигнатото на подсъдимите **К.С.С. и Н.С.Г.** обвинение е, че:

На 01.01.2023г. около 22.00 - 23.00 часа в с. Г., общ. Б. , като непълнолетни, навършили 16- годишна възраст, но след като са разбирали свойството и значението на извършеното и са могли да ръководят постъпките си, в съучастие като съизвършители, по особено мъчителен начин за убития и с особена жестокост умишлено умъртвили Б. Е. Б., чрез множество удари с крака и ръце, нанесени с голяма сила и жестокост в областта на главата, шията и гръдния кош - **престъпление по чл.116, ал.1, т.6, предложение второ и трето, във вр. с чл.115, във вр. с чл.20, ал.2, във вр. с чл.63, ал.2, т.1 от НК.**

**20 септември 2023г.**

**Наказателно дело от общ характер № 247/2023 година – 14:30 часа**

Делото е образувано по обвинителен акт на Окръжна прокуратура - Видин против **А.Г.Г. за извършване на престъпление по чл.242 ал.З от НК.**

Повдигнатото на подсъдимия **А.Г.Г.** обвинение е, че:

На 09.11.18г.,през ГКПП-Д. м.-2,В. без надлежно разрешително по чл. 18 а, ал. 1 от ЗКНВП и чл.6 от Регламент /ЕО/ 111/2005 на Съвета на ЕС от 22.12.2004г. относно определяне правилата за мониторинг на търговията между Общността и трети страни в областта на прекурсорите, като посредствен извършител, чрез М. Ц. М. и Д. Б. Д.-двамата от гр.В., пренесъл през границата на страната таблетки, съдържащи прекурсор псевдоефедрин /дериватна форма на ефедрина/за получаване и производство на амфетаминов тип наркотични вещества, по смисъла на чл.З ал.5 от ЗКНВП и съгласно Приложение 1,категория 1 от Регламент/ЕО/ 111/2005 на Съвета на ЕС от 22.12.2004г. - **престъпление по чл.242 ал.З от НК.**

**26 септември 2023г.**

**Наказателно дело от общ характер № 107/2023 година – 10:00 часа**

Делото е образувано по обвинителен акт на Окръжна прокуратура - Видин против **Т.Д.П. и С.Р.Т.**

Повдигнатото на подсъдимия **Т.Д.П.** обвинение е, че:

На 13.07.2018 г. около 14,30 часа в галерия на подземен рудник, собственост на „Г.“ АД, находящ се в землището на село К., поради незнание или немарливо изпълнение на правно регламентирана дейност, представляваща източник на повишена опасност, не е осигурил здравословни и безопасни условия на труд, съобразно спецификата на провежданата дейност и изискванията на техническото и технологично развитие с цел защита на живота, здравето и работоспособността на работещия - **престъпление по чл. 123, ал. 4 във връзка с ал. 1 от НК във връзка с чл. 3, ал. 1 от Закона за здравословни и безопасни условия на труд, във връзка чл. 20 и чл. 35 от Правилника по безопасността на труда при разработване на рудните и нерудните находища по подземен начин и във връзка с Раздел III, т. 5 от Правилника за вътрешния трудов ред в „Г.“** АД **с. К.**

Повдигнатото на подсъдимия **С.Р.Т.** обвинение е, че:

На 13.07.2018 г. около 14,30 часа в галерия на подземен рудник, собственост на „Г.“ АД, находящ се в землището на село К., поради незнание или немарливо изпълнение на правно регламентирана дейност, представляваща източник на повишена опасност, не е осигурил здравословни и безопасни условия на труд, съобразно спецификата на провежданата дейност и изискванията на техническото и технологично развитие с цел защита на живота, здравето и работоспособността на работещия - **престъпление по чл. 123, ал. 1 от НК във връзка с чл. 3, ал. 1 от Закона за здравословни и безопасни условия на труд, във връзка чл. 20, чл. 35 и чл. 234 от Правилника по безопасността на труда при разработване на рудните и нерудните находища по подземен начин и във връзка с Раздел III, т. 5 от Правилника за вътрешния трудов ред в „Г.“ АД с. К.**

**27 септември 2023г.**

**Наказателно дело от общ характер № 95/2023 година – 10:00 часа**

Делото е образувано по обвинителен акт на Окръжна прокуратура – Монтана против **Б.В.Б.** обвинен в извършване на престъпление по **чл.343, ал.З, б“б“, във вр. с ал.1, б.“в“, във вр. с чл.342, ал.1 от НК, във вр. с чл.5,ал.2,т.1 от ЗДвП и чл.21, ал.1 от ЗДвП.**

Повдигнатото обвинение е за това, че:

На 28.09.2020г. на път Е-79 (1-1 )км., в близост до бензиностанция „С.“, при управление на МПС - влекач с прикачено към него полуремарке, в движение в посока от разклона за с. Р. към ГКПП „Д. В.-К.“ ,нарушил правилата за движение по пътищата, установени в ЗДвП както следва: **чл.5,ал.2,т.1 от ЗДвП и чл.21, ал.1 от ЗДвП,** като по този начин допуснал настъпването на ПТП и по непредпазливост причинил смъртта на движещия се фронтално пред него около средата на същата пътна лента пешеходец, след което деецът е избягал от местопроизшествието - **престъпление по чл. чл.343, ал.З, б“б“, във вр. с ал.1, б.“в“, във вр. с чл.342, ал.1 от НК, във вр. с чл.5,ал.2,т.1 от ЗДвП и чл.21, ал.1 от ЗДвП.**

**29 септември 2023г.**

**Наказателно дело от общ характер № 77/2022 година – 14:00 часа**

Делото е образувано по обвинителен акт на Окръжна прокуратура – Видин против **Р.Н.М** обвинен в извършване на **престъпления по**

1. **По чл.149, ал.5, т.4 във вр. с ал.2, т.1, предложение II във вр. с ал.1 във вр. с чл.26, ал.1 от НК ;**
2. **По чл.149, ал.5, т.4 във вр. с ал.1 във вр. с чл.26, ал.1 от НК ;**
3. **По чл.149, ал.5, т.4 във вр. с ал.1 във вр. с чл.26, ал.1 от НК ;**
4. **По чл.149, ал.5, т.4 във вр. с ал.1 във вр. с чл.26, ал.1 от НК ;**
5. **По чл.149, ал.5, т.4 във вр. с ал.1 във вр. с чл.26, ал.1 от НК ;**

Повдигнатите на подсъдимия **Р.Н.М** обвинения са свързани с извършване на действие с цел да възбуди и удовлетвори полово желание, без съвкупление по отношение на лице, ненавършило 14 годишна възраст.

 „Връзки с обществеността“

Т. Кръстева/ тел:094989725

os.press@abv.bg ,

acvidin.press@abv.bg